Գալինա Վիշնևսկայա

Գալինա Պավլովնա Վիշնևսկայա (ի ծնե տրված ազգանունը՝ Իվանովա, ), ռուս օպերային երգչուհի (սոպրանո), ԽՍՀՄ ժողովրդական արտիստուհի (1966)։ 1944 թվականից երգել է Լենինգրադի օպերետի թատրոնում, ապա 1952 թվականից 1974 թվականներին եղել է ԽՍՀՄ Մեծ թատրոնի մենակատար՝ այդ բեմում հանդես գալով ավելի քան 30 դերերգերում։
մինի|Մստիսլավ Ռոստրոպովիչ և Գալինա Վիշնեվսկայա

Խորհրդային Միության տարիներին հակադրվել է իշխանություններին, օգնություն ցույց տալով գրող Ալեքսանդր Սոլժենիցինին։ 1974 թվականին իր ամուսնու՝ Մստիսլավ Ռոստրոպովիչի հետ միասին հարկադրված լքել է Խորհրդային Միությունը։ Երգել է աշխարհի խոշորագույն բեմերում (Քովենթ Գարդեն, Մետրոպոլիտեն օպերա, Գրանդ օպերա, Լա Սկալա, Մյունխենյան օպերա և այլն), կատարումներ է ունեցել բացառիկ երաժիշտների հետ՝ Ռոստրոպովիչի, Հերբերտ ֆոն Կարայանի, Օտտո Կլեմպերերի, Նիկոլայ Գյաուրովի, Նիկոլայ Գեդոյի, Պլասիդո Դոմինգոյի, Դիտրիխ Ֆիշեր Դիսկաուի և այլոց հետ։

1990-ական թվականների սկզբներին վերադարձել է Ռուսաստան, դարձել է Մոսկվայի կոնսերվատորիայի պատվարժան պրոֆեսոր։ 2002 թվականին Մոսկվայում բացել է Գալինա Վիշնևսկայայի Օպերային երգի կենտրոնը։
Գալինա Պավլովնա Վիշնևսկայան մահացել է Մոսկվայում 86 տարեկան հասակում 2012 թվականի դեկտեմբերի 11-ին։ Նա ամուսնացել է 3 անգամ։ Նրա առաջին ամուսինը՝ Գերոգ Վիշնևսկին, ծովագնաց էր։ Ամուսնալուծությունից հետո Գալինան պահպանեց նրա ազգանունը։ Նրա երկրորդ ամուսինը՝ ջութակահար, Լենինգրադի օպերա ընկերության տնօրեն Մարկ Ռուբինը, ծառայում էր նաև որպես Գալինա Վիշնևսկայայի մենեջեր։ Երկրորդ ամուսնությունից ծնվեց տղա, ով մահացավ 2 ամսական հասակում՝ նրանց ամուսնալուծությունից 10 տարի առաջ։

 Ծանոթագրություններ 

Կատեգորիա:1926 ծնունդներ
Կատեգորիա:20-րդ դարի օպերային երգչուհիներ
Կատեգորիա:2012 մահեր
Կատեգորիա:Դեկտեմբերի 12 մահեր
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային դերասանուհիներ
Կատեգորիա:Խորհրդային երգչուհիներ
Կատեգորիա:Խորհրդային օպերային երգիչներ և երգչուհիներ
Կատեգորիա:Կանայք Երկրորդ համաշխարհային պատերազմում
Կատեգորիա:Հոկտեմբերի 25 ծնունդներ
Կատեգորիա:Մոսկվա քաղաքում մահացածներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս դերասանուհիներ
Կատեգորիա:Ռուս երգչուհիներ
Կատեգորիա:Ռուս սոպրանոներ
Կատեգորիա:Ռուս օպերային երգչուհիներ